title: Директива 98/48/EО на Европейския Парламент и на Съвета от 20 юли 1998 година за изменение на Директива 98/34/EО относно определяне на процедура за предоставяне на информация в областта на техническите стандарти и правила

text:
Важна правна забележка

|

31998L0048

Официален вестник n° L 217 , 05/08/1998 стр. 0018 - 0026 специално чешко издание глава 13 том 21 стр. 8  - 16 специално испанско издание глава 13 том 21 стр. 8  - 16 специално унгарско издание глава 13 том 21 стр. 8  - 16 специално литвийско издание глава 13 том 21 стр. 8  - 16 LV.ES глава 13 том 21 стр. 8  - 16 MT.ES глава 13 том 21 стр. 8  - 16 PL.ES глава 13 том 21 стр. 8  - 16 SK.ES глава 13 том 21 стр. 8  - 16 специално словенско издание глава 13 том 21 стр. 8  - 16

		19980720Директива 98/48/EО на Европейския Парламент и на Съветаот 20 юли 1998 годиназа изменение на Директива 98/34/EО относно определяне на процедура за предоставяне на информация в областта на техническите стандарти и правилаЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално членове 100a и 213 от него,като взеха предвид предложението на Комисията [1],като взеха предвид становището на Икономическия и социален комитет [2],в съответствие с процедурата, установена в член 189б от Договора [3],(1) като имат предвид, че, за да стимулира гладкото функциониране на вътрешния пазар, следва да бъде гарантирана колкото се може по-голяма прозрачност по отношение на бъдещите национални правила и регламенти, приложими за услугите на информационното общество, чрез изменение на Директива 98/34/EО [4];(2) като имат предвид, че голямо разнообразие от услуги по смисъла на членове 59 и 60 от Договора ще спечелят от възможностите, предоставени от информационното общество, да бъдат предлагани от разстояние, по електронен път и при индивидуална молба от получателя на услугите;(3) като имат предвид, че областта без вътрешни граници, съставляваща вътрешния пазар дава възможност на предоставящите такива услуги да развиват презгранични дейности с оглед на това да увеличат своята конкурентоспособност и по този начин да дадат на гражданите нови възможности за предаване и приемане на информация независимо от границите, а на потребителите нови форми на достъп до стоки и услуги;(4) като имат предвид, че разширяването на обхвата на Директива 98/34/EО следва да не пречи на държавите-членки да вземат предвид различните социални, обществени и културни последствия, присъщи на появата на информационното общество; като имат предвид, че, по-специално, използването на процедурните правила, установени в тази директива за услугите на информационното общество следва да не засяга мерките по отношение на културната политика, и по-конкретно в аудио-визуалната сфера, които държавите-членки могат да предприемат в съответствие със законодателството на Общността, като взимат предвид езиковото им разнообразие, специфичните национални и регионални характеристики и културното им наследство; като имат предвид, че развитието на информационното общество във всички случаи следва да гарантира подходящ достъп на европейските граждани до европейското културно наследство, предоставено в цифрова среда;(5) като имат предвид, че Директива 98/34/EО не е предназначена да се прилага към националните правила, свързани с основни права, такива като конституционни разпоредби за свободата на словото и, и още по-точно, свободата на пресата; като имат предвид, че не то не е предназначено да се прилага към общото наказателно право; като имат предвид, че, още повече, то не се прилага за споразумения, подчиняващи се на частното право между кредитни институции, и по-конкретно, към споразумения относно извършване на плащания между кредитни институции;(6) като имат предвид, че Европейският съвет е подчертал необходимостта от създаване на ясна и стабилна законова рамка на общностно равнище, с цел да поощрява развитието на информационното общество; като имат предвид, че законодателството на Общността, и по-специално правилата, ръководещи вътрешния пазар, в това число както принципите, включени в Договора, и във вторичното законодателство, вече съставляват основна правна рамка за развитието на такива услуги;(7) като имат предвид, че следва да стане възможно да бъдат адаптирани съществуващите национални правила и регламенти, приложими за услугите, които са на разположение в момента, с цел да бъдат взети предвид услугите на новото информационно общество, както с оглед на гарантирането на по-добра защита на общия интерес или, от друга страна, с оглед на опростяването на такива правила и регламенти, когато тяхното прилагане не съответства на целите, които преследват;(8) като имат предвид, че, без координация на общностно равнище, тази предвидима регулаторна дейност на национално равнище може да предизвика ограничения на свободното движение на услуги и свободата на установяване, водещи на свой ред до повторно фрагментиране на вътрешния пазар, свръх регулиране и регулаторни несъответствия;(9) като имат предвид, че, с цел да гарантира реалната и ефективна защита на целите на общия интерес, които се преследват с развитието на информационното общество, съществува потребност от координиран подход на общностно равнище, когато се разрешават въпроси, свързани с дейности с толкова силен транснационален отзвук като тези, с които се занимават новите услуги;(10) като имат предвид, че в случая на далекосъобщителните услуги, вече съществува хармонизация на общностно равнище или, в някои случаи, договорености за взаимно признаване, и като имат предвид, че съществуващото законодателство на Общността дава възможност за адаптиране с оглед да се вземе предвид технологичното развитие и предоставянето на нови услуги и, в резултат, по-голямата част от националните правила относно далекосъобщителните услуги няма да бъдат предмет на нотификация в рамките на настоящата директива, тъй като ще попаднат в изключенията, установени в член 10, параграф 1 или член 1, точка 5 от Директива 98/34/EО; като имат предвид, че, независимо от това, някои национални разпоредби, специално насочени към въпроси, които не са предмет на законодателството на Общността могат да засегнат свободното движение на услугите на информационното общество и в този смисъл следва да бъдат нотифицирани;(11) като имат предвид, че, за другите все още малко познати сфери на информационното общество ще е прибързано, все пак, да се координират националните правила и регламенти чрез способите на подробна и изчерпателна хармонизация на основополагащото законодателство в Общността, при условие че все още не се знае достатъчно за това каква форма ще имат новите услуги или какъв ще бъде техният характер, че все още на национално ниво няма конкретни регулаторни дейности в тази област, и че необходимостта от и съдържанието на такава хармонизация в контекста на вътрешния пазар не може да бъде определена на този етап;(12) като имат предвид, че следователно е необходимо да се запази гладкото функциониране на вътрешния пазар и да се избегнат рисковете от повторно фрагментиране чрез създаването на процедура за предоставяне на информация, провеждане на консултации и административно сътрудничество по отношение на новите проектоправила и регламенти; като имат предвид, че такава процедура ще е от помощ inter alia и с това, че ще гарантира ефективното прилагане на Договора, и по-специално на членове 52 и 59 от него и, когато е необходимо, откриването на всякакви потребности за защита на общия интерес в Общността; като имат предвид, че освен това, подобреното прилагане на Договора, станало възможно чрез такава информационна процедура ще има ефект на намаляване на необходимостта от създаване на правила в Общността за това какво е абсолютно необходимо и пропорционално съответстващо в контекста на вътрешния пазар и защитата на целите на общия интерес; като имат предвид, че най-накрая, такава процедура ще даде възможност на бизнеса да се възползва от предимствата на вътрешния пазар по-ефективно;(13) като имат предвид, че Директива 98/34/EО преследва същите цели и като имат предвид, че тази процедура е ефективна и е най-изчерпателна процедура за постигането на тези цели; като имат предвид, че натрупаният опит от прилагането на тази директива и процедурите, предвидени в нея могат да бъдат прилагани по отношение на проектоправила за услугите на информационното общество; като имат предвид, че процедурата, която тя установява е вече добре установена сред националните органи;(14) като имат предвид, че, освен това, в съответствие с член 7a от Договора, вътрешният пазар съставлява област без вътрешни граници, в която свободното движение на стоки, хора, услуги и капитал е гарантирано и като имат предвид, че Директива 98/34/EО предвижда единствено процедура за административно сътрудничество, но не и каквато и да било хармонизация на основополагащите правила;(15) като имат предвид, че, следователно, изменението на Директива 98/34/EО с оглед на прилагането ѝ към проектоправилата и регламентите за услугите на информационното общество е най-уместен подход по отношение на законовата рамка за споменатите услуги, за да се посрещне ефективно необходимостта от прозрачност във вътрешния пазар;(16) като имат предвид, че следва да бъде предоставена нотификация, особено за случаите на правила, които е вероятно да бъдат усъвършенствани в бъдеще; като имат предвид, че услугите, които са предоставяни от разстояние, по електронен път и по индивидуална молба на получателя на услугите (услугите на информационното общество) вероятно, с оглед на тяхното разнообразие и бъдещо разрастване, ще породят необходимостта и ще създадат най-голям брой нови правила и регламенти; като имат предвид, че трябва да се създаде съответна разпоредба за известяването на проектите на правила и регламенти за такива услуги;(17) като имат предвид, че специфичните правила за предприемането и упражняването на дейности, които могат да бъдат извършвани по описания по-горе начин следва да бъдат съобщавани, дори когато са включени в правила и регламенти с по-обща цел; като имат предвид, че, въпреки че, не е необходимо общите регламенти, които не съдържат каквито и да било разпоредби изрично насочени към такива услуги, да бъдат нотифицирани;(18) като имат предвид, че правилата за предприемането и упражняването на дейности, за предоставяне на услуги означава правила, излагащи изисквания за услугите на информационното общество, като тези свързани с доставчици на услуги, услуги и получатели на услуги и икономически дейности, които могат да се предоставят по електронен път, от разстояние и по индивидуална молба на получателя на услугите; като имат предвид, че например правилата за установяването на доставчици на услуги, по-конкретно тези по предоставянето на разрешения или лицензии, са съответно предмет; като имат предвид, че трябва да се обмисли създаването на разпоредба, насочена към услугите на информационното общество като такова правило дори може да бъде част от по-общо правило или регламент; като имат предвид, че, от друга страна, мерките за непосредствените и индивидуални тревоги на определени специални получатели (като например лицензиите за далекосъобщения) няма да бъдат обхванати;(19) като имат предвид, че, съгласно член 60 от Договора, съгласно тълкуванията на практиката на съда, "услуги" означава онези, които нормално се предоставят срещу възнаграждение; като имат предвид, че тази характеристика отсъства в случаите на дейности, които държавата извършва икономически безвъзмездно в контекста на задълженията си, и по-специално в социалната, културната, образователната и съдебната сфера; като имат предвид, че националните разпоредби за такива дейности не са предмет на дефиницията, посочена в член 60 от Договора и следователно не попадат в обхвата на настоящата директива;(20) като имат предвид, че настоящата директива не засяга обхвата на Директива 89/552/EИО на Съвета от 3 октомври 1989 г. относно съгласуването на някои разпоредби, установени в действащи закони, подзаконови и административни актове на държавите-членки, отнасящи се до упражняване на телевизионна дейност [5], както е изменена с Директива 97/36/EО на Европейския парламент и на Съвета [6], или всички бъдещи изменения;(21) като имат предвид, че, във всеки случай, настоящата директива не обхваща проектите на национални разпоредби, целящи да транспонират съдържанието на директивите на Общността, които са в сила или които предстои да бъдат приети дотолкова доколкото те вече са обект на специален преглед; като имат предвид, че не обхваща съответно нито националните правила и регламенти, транспониращи Директива 89/552/EИО, изменена с Директива 97/36/EО, нито каквито и да било бъдещи изменения, нито национални правила и регламенти, транспониращи или впоследствие приети в контекста на Директива 97/13/EО на Европейския парламент и на Съвета от 10 април 1997 г. относно обща рамка на общите разрешения и индивидуалните лицензии за далекосъобщителните услуги [7];(22) като имат предвид, че, освен това, следва да се създадат разпоредби за изключителни случаи, в които националните правила и регламенти за услугите на информационното общество могат да бъдат приети незабавно и доколкото е също толкова важно да се позволи тази възможност единствено по причини на спешност, свързани със сериозни и непредвидими обстоятелства, като такива обстоятелства, за които не е известно нищо предварително и произходът на които не може да се припише на никакви действия от страна на органите на въпросната държава-членка, така че да не се застраши целта за предварително консултиране и административно сътрудничество, съдържаща се в настоящата директива;(23) като имат предвид, че е уместно за една държава-членка да отложи с дванадесет месеца — или дори осемнадесет месеца, в случаите когато Съветът има обща позиция — приемането на проектоправило за услуги единствено, когато се отнася до въпрос, който попада в обхвата на предложението за директива, регламент или решение, което Комисията вече е предала на Съвета; като имат предвид, че това задължение за спиране може да бъде наложено от Комисията на съответната държава-членка само ако проектът за национално правило съдържа разпоредби, които са съществено несъвместими с предложението, внесено от Комисията;(24) като имат предвид, че дефинирането на рамката за предоставянето на информация и провеждането на консултации на общностно ниво, както е установено в настоящата директива е предварително условие за последователно и ефективно участие на Общността в работата по въпроси, свързани с регулаторните аспекти на услугите на информационното общество в международния контекст;(25) като имат предвид, че е уместно в контекста на функционирането на Директива 98/34/EО, Комитетът посочен в член 5 от нея следва да заседава специално, за да дискутира въпроси, свързани с услугите на информационното общество;(26) като имат предвид, че, по същия начин, следва да бъде отбелязано, че когато една национална мярка се изисква също да бъде обявена в своя проектовариант съгласно друг нормативен акт на Общността, въпросната държава-членка може да направи едно-единствено известяване според този друг нормативен акт, като посочи, че информацията представлява и информация за целите на настоящата директива;(27) като имат предвид, че Комисията ще разглежда на редовни интервали от време развитието в пазара на нови услуги в сферата на информационното общество, особено в рамката на сходството на телекомуникациите, информационните технологии и медиите и, когато е необходимо, ще поема инициативи за точно адаптиране на правилата с оглед окуражаването на развитието на нови услуги в Европа,ПРИЕХА НАСТОЯЩАТА ДИРЕКТИВА:Член 1Директива 98/34/EО се изменя както следва:1. Заглавието се заменя със следния текст:"Директива на Европейския парламент и Съвета, установяваща процедура за предоставянето на информация в сферата на техническите стандарти и регламенти и правила относно услугите на информационното общество".2. Член 1 се изменя както следва:a) добавя се следната нова точка:"2. "услуга", каквато и да е услуга на информационното общество, тоест, каквато и да е услуга, нормално предоставяна срещу възнаграждение, от разстояние, чрез електронно средство и по индивидуална молба от получателя на услугите.За целите на настоящата дефиниция:- "от разстояние" означава, че тази услуга се предоставя без страните да присъстват едновременно на едно и също място,- "чрез електронни средства" означава, че услугата се изпраща първо и се получава по местоназначение чрез електронно оборудване за обработка (включително цифрово компресиране) и съхранение на данни и се пренася изцяло, предава и получава изцяло чрез кабел, радио, оптични средства или друго електромагнитни средства,- "по индивидуална молба на получателя на услугите" означава, че услугата се предоставя чрез пренос на данни по индивидуална молба.Индикативен списък на услугите, предмет на настоящата дефиниция е установен в приложение V.Настоящата директива не се прилага за:- услуги за радиоразпръскване,- услуги за телевизионно разпръскване, предмет на буква a) от член 1 от Директива 89/552/EИО []б) точки 2 и 3 стават съответно точки 3 и 4;в) добавя се следната нова точка:"5. "правило за услуги" — изискване от общ характер, свързано с предприемането и упражняването на дейности за услуги според значението на точка 2, и по-специално разпоредби относно доставчиците на услуги, услугите и получателите на услугите, като се изключат всякакви правила, които не са специално насочени към услугите, определени в тази точка.Настоящата директива не се прилага за правилата, свързани с въпроси, които са предмет на законодателството на Общността в областта на далекосъобщителните услуги, както е определено в Директива 90/387/EИО [].Настоящата директива не се прилага за правилата, свързани с въпросите, които са предмет на законодателството на Общността в областта на финансовите услуги, както са изброени в списъка на приложение VI към настоящата директива.С изключение на член 8, параграф 3, настоящата директива не се прилага за правилата, възприети поради или за регулираните пазари, съгласно значението на Директива 93/22/EИО или поради или за други пазари или органи, извършващи функции по компенсация или регламентиране на тези пазари.За целите на настоящото определение:- едно правило се счита за специално насочено към услугите на информационното общество, когато, взимайки предвид причините за него и оперативната му част, конкретната цел и предмет на всички или някои от отделните му разпоредби е да регулира такива услуги по ясен и целенасочен начин,- едно правило не се счита за специално насочено към услугите на информационното общество, ако дава отражение върху тези услуги само по имплицитен начин или инцидентно.г) точки от 4 до 8 стават точки от 6 до 10;д) точка 9 се преномерира на 11 и се чете както следва:"11. "технически регламент" — техническа специфицикация и други изисквания или правила за услуги, включващи съответни административни разпоредби, спазването на които е задължително, юридически или фактически, в случаите на маркетинг, предоставяне на услуги, установяване на оператор за услуги или използване в държава-членка или в голяма част от нея, както законите, регламентите или административните разпоредби на държавите-членки, с изключение на тези, предвидени в член 10, забраняващи производството, вноса, маркетинга или използването на един продукт или забраняващи предоставянето или използването на услуга или установяването на доставчик на услуги.Фактически техническите регламенти включват:- законови, подзаконови или административни разпоредби на държава-членка, които се отнасят или за техническото специфициране или за други изисквания или правила за услуги, или до професионални кодекси или кодекси на практиките, които на свой ред се отнасят до техническото специфициране или до други изисквания или правила за услуги, при спазването, на които се налага презумпцията за съответствие със задълженията, наложени от посочените по-горе законови, подзаконови или административни разпоредби,- доброволни споразумения, по които публичният орган е страна, и които в името на общия интерес регулират спазването на техническите спецификации или други изисквания или правила услуги, с изключение на спецификации за тръжни документи за обществени поръчки,- технически спецификации или други изисквания или правила за услуги, които са свързани с фискални или финансови мерки, даващи отражение върху потреблението на продукти или услуги чрез стимулиране на доброволното изпълнение чрез такива спецификации или други изисквания за правила за услуги; техническите спецификации или други изисквания или правилата за услуги, свързани с националните социално-осигурителни системи не се включват.Настоящото съставлява техническите регламенти, наложени от органите, определени от държавите-членки и включени в списък, който ще се изготви от Комисията до 5 август 1999 г.(*), в рамките на Комитета, посочен в член 5.Същата процедура се прилага за изменение на този списък;"е) точка 10 се преномерира на 12 и първа алинея следва да се чете както следва:"12. "проект на технически регламент" — текстът на техническа спецификация или друго изискване или правило за услуги, включително административни разпоредби, формулиран с цел да бъде приет и да влезе в сила или в крайна сметка да бъде приет като технически регламент, като текстът е в етап на подготовка, на който все още по него могат да се правят съществени изменения;".3. Член 6 се изменя както следва:a) следната алинея се добавя към параграф 1:"Комитетът заседава в конкретен състав, за да разглежда въпроси относно услугите на информационното общество.";б) добавя се следният параграф:"8. Относно правилата за услуги, Комисията и Комитетът могат да се консултират с физически и юридически лица от определени индустрии или академични институции и когато е възможно, с представителни органи, способни да предоставят експертно мнение върху социалните и обществени цели и последствията от въвеждането на който и да било проект на правило за услуги и да взимат предвид съветите им, винаги когато това се изисква от тях.";4. Шеста алинея от член 8, параграф 1 се заменя със следния текст:"Относно техническите спецификации или други изисквания или правила за услуги, посочени в третото тире от втора алинея от точка 11 от член 1, бележките или подробните мнения на Комисията или на държавите-членки могат да засягат единствено аспекти, които могат да възпрепятстват търговията или, по отношение на правилата за услуги, свободното движение на услуги или свободата на установяване на оператори на услуги, а не данъчни или финансови аспекти на мерките."5. Член 9 се изменя както следва:a) параграфи 2 и 3 се заменят със следния текст:"2. Държавите-членки отлагат:- с четири месеца приемането на проектите на технически регламенти под формата на доброволно споразумение по смисъла на второто тире от втора алинея от точка 11 от член 1,- без да се засягат параграфи 3, 4 и 5, с шест месеца приемането на каквито и да било други проекти на технически регламенти (с изключение на проектоправила за услуги),от датата на получаване от Комисията на информацията, посочена в член 8, параграф 1, ако Комисията или друга държава-членка внесе подробно мнение в рамките на три месеца от тази дата, според което предлаганата мярка може да създаде пречки за свободното движение на стоки в рамките на вътрешния пазар;- без да се засягат параграфи 4 и 5, с четири месеца приемането на всякакви проекти на правила за услуги, от датата на получаване от Комисията на информацията, посочена в член 8, параграф 1, ако Комисията или друга държава-членка внесе подробно мнение в рамките на три месеца от тази дата, според което предлаганата мярка може да създаде пречки за свободното движение на услуги или на свободата на установяване на операторите на услуги на вътрешния пазар.По отношение на проектите на правила за услуги, подробните мнения на Комисията или държавите-членки не могат да засягат каквито и да било мерки за културна политика, по-конкретно в аудиовизуалната сфера, които държавите-членки могат да приемат в съответствие със законодателството на Общността, взимайки предвид своето езиково разнообразие, специфичните си национални и регионални характеристики и културното си наследство.Заинтересованите държави-членки докладват на Комисията за действията, които възнамеряват да предприемат относно такива подробни мнения. Комисията коментира тези действия.По отношение на правилата за услуги, въпросните държави-членки посочват, когато е необходимо, причините за това защо подробните становища не могат да бъдат взети предвид.3. С изключение на проектите на правила, свързани с услуги, държавите-членки отлагат приемането на проекти на технически регламенти с дванадесет месеца от датата на получаване на информацията от Комисията, посочена в член 8, параграф 1, ако, в рамките на три месеца от тази дата, Комисията обяви намерението си да предложи или приеме директива, регламент или решение по въпроса в съответствие с член 189 от Договора.";б) параграф 7 се заменя със следния текст:"7. Параграфи 1—5 не се прилагат в случаите, когато:- по спешни причини, възникнали поради сериозни и непредвидими обстоятелства, свързани с опазването на общественото здраве или безопасност, защитата на животни или опазването на растения и за правила за услуги, както и по причини на обществената политика, особено за защита на малолетни, една държава-членка е задължена да изготви технически регламенти в много кратък период от време, за да може да влязат в сила и да бъдат въведени незабавно без да са възможни каквито и да било консултации, или- спешни причини, предизвикани от сериозни обстоятелства, свързани с опазването на сигурността и целостта на финансовата система, особено със защитата на вносителите, инвеститорите и осигурените лица, една държава-членка е задължена незабавно да узакони и прилага правила за финансови услуги.В информацията, посочена в член 8, държавата-членка дава причини за неотложността на предприетите мерки. Комисията предоставя свое виждане за информацията във възможно най-кратък срок. Тя предприема подходящи действия в случаите, когато тази процедура е приложена неправомерно. Европейският парламент се информира от Комисията."6. Член 10 се изменя както следва:a) първото и второто тире от параграф 1 се заменят със следния текст:"— се съобразява с обвързващите актове на Общността, които водят до приемане на технически спецификации или правила за услуги,— изпълнява задълженията, произтичащи от международни споразумения, които водят в резултат до приемане на общи технически спецификации или правила за услуги в Общността";б) шесто тире от параграф 1 се заменя със следния текст:"— се ограничават с изменяне на технически регламент по смисъла на точка 11 от член 1, в съответствие с искане на Комисията, с оглед премахване на препятствие за търговията или, в случаите на правила за услуги, за свободното движение на услуги или свободата за установяване на оператори на услуги.";в) параграфи 3 и 4 се заменят със следния текст:"3. Параграфи 3—6 от член 9 не се прилагат за доброволните споразумения, посочени във второто тире от втора алинея от точка 11 от член 1.4. Член 9 не се прилага за технически спецификации или други изисквания или правила за услуги, посочени в третото тире от втора алинея от точка 11 от Член 1.";7. Добавят се приложения V и VI, които са включени в приложението към настоящата директива.Член 21. Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива до 5 август 1999 г. Те незабавно информират Комисията за това.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното си право в областта, уредена от настоящата директива.Член 3Не по-късно от две години от датата, посочена в първа алинея от член 2, параграф 1, Комисията внася в Европейския парламент и Съвета оценка от прилагането на Директива 98/34/EО, и по-специално с оглед на технологичното и пазарно развитие на услугите, посочени в точка 2 от член 1. Не по-късно от три години от датата, посочена в първа алинея от член 2, параграф 1, Комисията, ако е необходимо, отправя предложение на Европейския парламент и на Съвета за изменение на посочената директива.За тази цел Комисията взима предвид всякакви наблюдения, които може да са ѝ съобщени от държавите-членки.Член 4Настоящата директива влиза в сила от датата на публикуването ѝ в Официален вестник на Европейските общности.Член 5Адресати на настоящата директива са държавите-членки.Съставено в Брюксел на 20 юли 1998 година.За Европейския парламентПредседателJ. M. Gil-RoblesЗа СъветаПредседателW. Molterer[1] ОВ C 307, 16.10.1996 г., стр. 11 иОВ C 65, 28.2.1998 г., стр. 12.[2] ОВ C 158, 26.5.1997 г., стр. 1.[3] Становище на Европейския парламент от 16 май 1997 г. (ОВ C 167, 2.6.1997 г., стр. 238), Обща позиция на Съвета от 26 януари 1998 г. (ОВ C 62, 26.2.1998 г., стр. 48) и Решение на Европейския парламент от 14 май 1998 г. (ОВ C 167, 1.6.1998 г.). Решение на Съвета от 29 юни 1998 г.[4] ОВ L 204, 21.7.1998 г., стр. 37.[5] ОВ L 298, 17.10.1989 г., стр. 23.[6] ОВ L 202, 30.7.1997 г., стр. 1.[7] ОВ L 117, 7.5.1997 г., стр. 15.[] ОВ L 298, 17.10.1989 г., стр. 23. Директива, последно изменена с Директива 97/36/EО (ОВ L 202, 30.7.1997 г., стр. 1)";[] ОВ L 192, 24.7.1990 г., стр. 1. Директива, изменена с Директива 97/51/EО (ОВ L 295, 29.10.1997 г., стр. 23).";--------------------------------------------------19980720ПРИЛОЖЕНИЕ""19980720ПРИЛОЖЕНИЕ VИндикативен списък на услуги, които не са предмет на член 1, точка 2, втора алинея1. Услуги, които не са предоставени "от разстояние"Услуги, предоставяни във физическото присъствие на доставчика и получателя, дори ако предполагат използването на електронни средства:a) медицински прегледи или лечение в лекарска операционна, при използване на електронно оборудване, когато пациентът присъства физически;б) консултиране с електронен каталог в магазин, когато клиентът е на мястото;в) резервации на самолетни билети в туристическа агенция във физическото присъствие на клиента чрез средствата на компютърна мрежа;г) електронни игри, предоставени на разположение във видеозала, когато клиентът присъства физически.2. Услуги, които не са предоставени "чрез електронни средства"- услуги, които имат материално съдържание дори ако са предоставени чрез електронни устройства:a) автомати за теглене на пари или получаване на билети (банкноти, билети за железопътен транспорт);б) достъп до пътни мрежи, паркинги за автомобили и други, за чиято употреба се плаща, дори ако има електронни устройства на входа/изхода, контролиращи достъпа и/или осигуряващи коректното извършване на плащането,- офлайн услуги: разпространение на CD-ром или софтуер на дискети,- услуги, които не са предоставени чрез системи за електронно обработване/инвентаризация:a) услуги за гласова телефония;б) телефакс/телекс услуги;в) услуги, предоставяни чрез гласова телефония или факс;г) консултации с лекар по телефон/телефакс;д) консултации с адвокат по телефон/телефакс;е) директен маркетинг по телефон/телефакс.3. Услуги, които не се предоставят "по индивидуално искане на получателя на услугите"Услуги, предоставяни чрез предаване на данни без да е налице индивидуална молба за едновременно приемане от неограничен брой отделни получатели (предаване от една до много точки):a) услуги за телевизионно излъчване (включително близки до видеоуслуги при поискване), предмет на буква a) от член 1 от Директива 89/552/EИО;б) услуги за радиопредаване;в) (телевизионен) телетекст.""19980720ПРИЛОЖЕНИЕ VIИндикативен списък на финансовите услуги, предмет на член 1, точка 5, трета алинея- Инвестиционни услуги- Операции по застраховане и презастраховане- Банкови услуги- Операции, свързани с пенсионните фондове- Услуги, свързани със срочните операции или операциите по изборТакива услуги включват по-специално:a) инвестиционните услуги, посочени в приложението към Директива 93/22/EИО [1]; услуги на предприятия за колективно инвестиране,б) услугите, произтичащи от дейностите, предмет на взаимно признаване, посочени в приложението към Директива 89/646/EИО [2],в) операциите, произтичащи от дейностите по застраховане и презастраховане, посочени във:- член 1 от Директива 73/239/EИО [3],- приложението към Директива 79/267/EИО [4],- Директива 64/225/EИО [5],- Директиви 92/49/EИО [6] и 92/96/EИО [7].""[1] ОВ L 141, 11.6.1993 г., стр. 27.[2] ОВ L 386, 30.12.1989 г., стр. 1. Директива, изменена с Директива 92/30/EИО (ОВ L 110, 28.4.1992 г., стр. 52).[3] ОВ L 228, 16.8.1973 г., стр. 3. Директива, последно изменена с Директива 92/49/EИО (ОВ L 228, 11.8.1992 г., стр. 1).[4] ОВ L 63, 13.3.1979 г., стр. 1. Директива, последно изменена с Директива 90/619/EИО (ОВ L 330, 29.11.1990 г., стр. 50).[5] ОВ 56, 4.4.1964 г., стр. 878/64. Директива, последно изменена с Акта за присъединяване от 1973 г.[6] ОВ L 228, 11.8.1992 г., стр. 1.[7] ОВ L 360, 9.12.1992 г., стр. 1.--------------------------------------------------


title: Директива 2003/75/ЕО на Комисията от 29 юли 2003 година относно изменение на приложение I към Директива 98/18/ЕО на Съвета относно правилата и стандартите за безопасност на пътническите кораби (текст от значение за ЕИП)

text:
Важна правна забележка

|

32003L0075

Официален вестник n° L 190 , 30/07/2003 стр. 0006 - 0009 специално чешко издание глава 07 том 007 стр. 351  - 354 специално испанско издание глава 07 том 007 стр. 351  - 354 специално унгарско издание глава 07 том 007 стр. 351  - 354 специално литвийско издание глава 07 том 007 стр. 351  - 354 LV.ES глава 07 том 007 стр. 351  - 354 MT.ES глава 07 том 007 стр. 351  - 354 PL.ES глава 07 том 007 стр. 351  - 354 SK.ES глава 07 том 007 стр. 351  - 354 специално словенско издание глава 07 том 007 стр. 351  - 354

		20030729Директива 2003/75/ЕО на Комисиятаот 29 юли 2003 годинаотносно изменение на приложение I към Директива 98/18/ЕО на Съвета относно правилата и стандартите за безопасност на пътническите кораби(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 98/18/ЕО на Съвета от 17 март 1998 г. относно правилата и стандартите за безопасност на пътническите кораби [1], и по-специално член 8, буква б) от нея,като има предвид, че:(1) Директива 98/18/ЕО на Съвета от 17 март 1998 г. относно правилата и стандартите за безопасност на пътническите кораби се прилага за нови и съществуващи кораби за вътрешно обслужване съгласно изискванията на приложение I.(2) Глава III, раздел 5-1 на приложение I към Директива 98/18/ЕО изисква модифициране на спасителни салове, бързоходни спасителни лодки, спасителни средства и спасителни жилетки на съществуващи ро-ро кораби не по-късно от датата на първото периодично проучване след 1 юли 2000 г.(3) Директива 2002/25/ЕО на Комисията от 5 март 2002 г. относно изменение на Директива 98/18/ЕО на Съвета относно правилата и стандартите за безопасност на пътнически кораби [2] изисква допълнително модифициране на същото оборудване до 1 януари 2003 г.(4) Според съответните изисквания на SOLAS модификациите на съществуващите кораби могат да се извършват по време на основен ремонт, промени или замяна на спасително оборудване.(5) Поради това Директива 98/18/ЕО следва да се измени, за да се даде разумен срок за прилагането на тези специфични нови изисквания за съществуващите ро-ро кораби.(6) Мерките, предвидени в настоящата директива, са в съответствие със становището на Комитета по морската безопасност, създаден в съответствие с Регламент (ЕО) № 2099/2003 [3],ПРИЕ НАСТОЯЩАТА ДИРЕКТИВА:Член 1Глава III, раздел 5-1 на приложение I към Директива 98/18/ЕО се заменя с текста в приложението към настоящата директива.Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, в срок от шест месеца след датата на нейното влизане в сила. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на разпоредбите на националното си законодателство в областта, уредена с настоящата директива.Член 3Настоящата директива влиза в сила от датата на публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 29 юли 2003 година.За КомисиятаLoyola De PalacioЗаместник-председател[1] ОВ L 144, 15.5.1998 г., стр. 1.[2] ОВ L 98, 15.4.2002 г., стр. 1.[3] ОВ L 324, 29.11.2002 г., стр. 1.--------------------------------------------------20030729ПРИЛОЖЕНИЕ5-1 Изисквания за ро-ро пътническите кораби (26)КЛАСОВЕ B, C и D РО-РО КОРАБИ, ПОСТРОЕНИ ПРЕДИ 1 ЯНУАРИ 2003 Г.:.1 Ро-ро пътнически кораби, построени преди 1 януари 2003 г., отговарят на изискванията на точки .6.2, .6.3, .6.4, .7, .8 и .9, не по-късно от датата на първия периодичен преглед след 1 януари 2006 г.Преди тази дата точки .2, .3, .4 и .5 се прилагат за ро-ро кораби, построени преди 1 януари 2003 г.Независимо от горното, когато се заменят спасителни уреди или устройства на тези кораби или тези кораби се ремонтират, изменят или модифицират основно, което включва заменяне или добавяне към съществуващите животоспасителни уреди и устройства, тези животоспасителни уреди или устройства трябва да отговарят на съответните изисквания на точки .6, .7, .8 и .9..2 Спасителни салове.1 Саловете на ро-ро пътнически кораби се обслужват от морска евакуационна система, съобразена с изискванията на правило III/48.5, както е в сила към 17 март 1998 г., или от спускателни устройства в съответствие с правило III/48.6, както е в сила към 17 март 1998 г., равномерно разпределени от всяка страна на кораба.Трябва да се осигури връзка между пристана и платформата..2 Всеки спасителен сал на ро-ро пътнически кораб следва да бъде снабден със съоръжения за натоварване без поплавък, отговарящи на изискванията на правило SOLAS III/23, както е в сила към 17 март 1998 г..3 Всеки спасителен сал на ро-ро пътнически кораби е снабден с рампа за качване на борда му, отговаряща на правило SOLAS III/39.4.1 или правило SOLAS III/40.4.1, както е в сила към 17 март 1998 г., според случая..4 Всеки спасителен сал на ро-ро пътнически кораб е вид сал с автоматично самоуправление или спасителен сал обратен ход с брезентов навес, който е стабилен в бурно море и може да оперира безопасно независимо от посоката на плаване. Открити спасителни салове с обратен ход могат да бъда разрешени, ако държавата на флага счита това за уместно от гледна точка на обезопасеността с навес на пътуването и благоприятните метеорологични условия в зоната и периода на оперирането, и при условие че тези спасителни салове напълно отговарят на изискванията на приложение 10 към Кодекса за бързоходните плавателни съдове.Като алтернатива, корабът разполага със спасителни салове с автоматично самоуправление или спасителни салове с обратен ход с брезентов навес, в допълнение към своя обичаен комплект спасителни салове с такъв общ капацитет, който да поема най-малко 50 % от лицата, които не са настанени в спасителни лодки. Този допълнителен капацитет на спасителните салове се определя на основа на разликата между общия брой на лицата на борда и броя на лицата, настанени в спасителни лодки. Всеки такъв спасителен сал се одобрява от държавата на флага, като се вземат предвид препоръките, приети от ММО с MSC/Circ. 809..3 Бързоходни дежурни лодки.1 Поне една от дежурните лодки на борда на пътническите ро-ро кораби е бързоходна дежурни лодка, одобрена от на държавата на флага, като се вземат предвид препоръките, одобрени от МMO в MSC/Circ.809..2 Всяка бързоходна спасителна лодка се обслужва от подходящи спускателни съоръжения, одобрени от държавата на флага. При одобряване на такива средства, администрацията на държавата на флага отчита, че бързоходната дежурна лодка е предназначена да се спуска и прибира дори и при тежки неблагоприятни атмосферни условия и отчита също така препоръките, приети от МMO..3 Минимум два екипажа на една бързоходна дежурна лодка се обучават и тренират редовно, като се вземат предвид раздел А-VI/2, таблица А-VI/2-2 "Спецификация на минималния стандарт за квалификация за бързи дежурни лодки" на обучението на морските лица, Международната конвенция за вахтената служба, нормите за подготовка и освидетелстване на моряците и препоръките, приети от МMO с Резолюция А.771 (18), както е изменена. Обучението и редовните тренировки трябва да включват всички аспекти на спасяването, манипулирането, маневрирането, оперирането на тези лодки при различни условия и изправянето им след преобръщане..4 В случаи, когато разпределението или размерът на съществуващ ро-ро пътнически кораб са такива, че възпрепятстват инсталирането на бързоходна дежурна лодка съгласно точка 3.1., бързоходната дежурна лодка може да бъде инсталирана на мястото на съществуваща дежурна лодка, като тя се приема за дежурна лодка или за лодка, която се използва в спешна ситуация, при условие че са изпълнени всички условия по-долу:.1 инсталираната бързоходна дежурна лодка се обслужва от спускателно съоръжение, което съответства на разпоредбите на точка .3.2;.2 намаляването капацитета на спасителния съд поради гореспомената замяна се компенсира чрез инсталирането на спасителни салове, които могат да пренасят най-малко толкова лица, колкото и заменената спасителна лодка; и.3 тези спасителни салове се обслужват от налични спускателни съоръжения или от морски евакуационни системи..4 Спасителни средства.1 Всеки ро-ро пътнически кораб e оборудван с ефикасни средства за бързо изваждане на оцелели от водата и прехвърляне на оцелелите от спасителните съоръжения или спасителните лодки или салове..2 Средствата за прехвърляне на оцелели на кораба могат да са част от морска евакуационна система, или могат да са част от система, проектирана за спасителни цели.Тези средства се одобряват от държавата на флага, като се вземат предвид препоръките, приети от МMO с MSC/Circ. 810..3 Ако рампата на морската евакуационна система е предназначена да послужи за средство за прехвърляне на оцелели на палубата на кораба, тя трябва да бъде оборудвана с въже за хващане с ръка или стълби за подпомагане на изкачването до рампата..5 Спасителни жилетки.1 Независимо от изискванията на правила SOLAS III/7.2 и III/22.2, достатъчен брой спасителни жилетки следва да бъдат съхранявани в близост до събирателните пунктове, така че пътниците да не трябва да се връщат до техните каюти, за да вземат спасителните си жилетки..2 В ро-ро пътническите кораби всяка спасителна жилетка е снабдена със светлинно устройство в съответствие с изискванията на правила SOLAS III/32.2, както е в сила към 17 март 1998 г.КЛАСОВЕ B, C И D НА РО-РО КОРАБИ, ПОСТРОЕНИ СЛЕД 1 ЯНУАРИ 2003 Г.:.6 Спасителни салове.1 Саловете на ро-ро пътнически кораби ро-ро се обслужват от морска евакуационна система съгласно изискванията на раздел 6.2 от LSA Code или чрез спускателни съоръжения съгласно изискванията в точка 6.1.5. на LSA Code, които са равномерно разпределени от всяка страна на кораба.Трябва да се осигури връзка между пристана и платформата..2 Всеки спасителен сал на ро-ро пътнически кораб следва да бъде снабден със съоръжения за натоварване без поплавък, отговарящи на изискванията на правило SOLAS III/13.4, както е в сила към 17 март 1998 г..3 Всеки спасителен сал на ро-ро пътнически кораби е снабден с рампа за качване на борда му, отговаряща на точка 4.2.4.1. или 4.3.4.1.от LSA Code, според случая..4 Всеки спасителен сал на ро-ро пътнически кораб е вид сал с автоматично самоуправление или спасителен сал обратен ход с брезентов навес, който е стабилен в бурно море и може да оперира безопасно независимо от посоката на плаване. Открити спасителни салове с обратен ход могат да бъда разрешени, ако държавата на флага счита това за уместно от гледна точка на обезопасеността с навес на пътуването и благоприятните метеорологични условия в зоната и периода на оперирането и при условие че тези спасителни салове напълно отговарят на изискванията на приложение 10 към Кодекса за бързоходните плавателни съдове.Като алтернатива, корабът разполага със спасителни салове с автоматично самоуправление или спасителни салове с обратен ход с брезентов навес, в допълнение към своя обичаен комплект спасителни салове с такъв общ капацитет, който да поема най-малко 50 % от лицата, които не са настанени в спасителни лодки. Този допълнителен капацитет на спасителните салове се определя на основа на разликата между общия брой на лицата на борда и броя на лицата, настанени в спасителни лодки. Всеки такъв спасителен сал се одобрява от държавата на флага, като се вземат предвид препоръките, приети от МMO с MSC/Circ. 809..7 Бързоходни дежурни лодки.1 Поне една от дежурните лодки на борда на пътническите ро-ро кораби е бързоходна дежурна лодка, одобрена от държавата на флага, като се вземат предвид препоръките, одобрени от МMO в MSC/Circ.809..2 Всяка бързоходна дежурна лодка се обслужва от подходящи спускателни съоръжения, одобрени от на държавата на флага. При одобряване на такива средства, администрацията на държавата на флага отчита, че бързоходната дежурна лодка е предназначена да се спуска и прибира дори и при тежки неблагоприятни атмосферни условия, и отчита също така препоръките, приети от МMO..3 Минимум два екипажа на една бързоходна дежурна лодка се обучават и тренират редовно, като се вземат предвид раздел А-VI/2, таблица А-VI/2-2 "Спецификация на минималния стандарт за квалификация за бързи спасителни лодки" на обучението на морските лица, Международната конвенция за вахтената служба, нормите за подготовка и освидетелстване на моряците и препоръките, приети от МMO с Резолюция А.771 (18), както е изменена. Обучението и редовните тренировки трябва да включват всички аспекти на спасяването, манипулирането, маневрирането, оперирането на тези лодки при различни условия и изправянето им след преобръщане..4 В случая, когато разпределението или размерът на съществуващ ро-ро пътнически кораб са такива, че възпрепятстват инсталирането на бързоходна дежурна лодка съгласно точка .3.1, бързоходната дежурна лодка може да бъде инсталирана на мястото на съществуваща дежурна лодка, като тя се приема за дежурна лодка или за лодка, която се използва в спешна ситуация, при условие че са изпълнени всички условия по-долу:.1 инсталираната бързоходна дежурна лодка се обслужва от спускателно съоръжение, което съответства на разпоредбите на точка .3.2;.2 намаляването капацитета на спасителния съд поради гореспомената замяна се компенсира чрез инсталирането на спасителни салове, които могат да пренасят най-малко толкова лица, колкото и заменената спасителна лодка; и.3 тези спасителни салове се обслужват от налични спускателни съоръжения или от морски евакуационни системи..8 Спасителни средства.1 Всеки ро-ро пътнически кораб e оборудван с ефикасни средства за бързо изваждане на оцелели от водата и прехвърляне на оцелелите от спасителните съоръжения или спасителните лодки или салове..2 Средствата за прехвърляне на оцелели на кораба могат да са част от морска евакуационна система, или могат да са част от система, проектирана за спасителни цели.Тези средства се одобряват от държавата на флага, като се вземат предвид препоръките, приети от МMO с MSC/Circ. 810..3 Ако рампата на морската евакуационна система е предназначена да послужи за средство за прехвърляне на оцелели на палубата на кораба, тя трябва да бъде оборудвана с въже за хващане с ръка или стълби за подпомагане на изкачването до рампата..9 Спасителни жилетки.1 Независимо от изискванията на правила SOLAS III/7.2 и III/22.2, достатъчен брой спасителни жилетки следва да бъдат съхранявани в близост до събирателните пунктове, така че пътниците да не трябва да се връщат до техните каюти, за да вземат спасителните си жилетки..2 В ро-ро пътническите кораби всяка спасителна жилетка е снабдена със светлинно устройство в съответствие с изискванията на точка 2.2.3. от LSA Code, както е в сила към 17 март 1998 г.--------------------------------------------------


title: Директива на Съвета от 30 юни 1982 година относно някои продукти, използвани при храненето на животните

text:
Важна правна забележка

|

31982L0471

Официален вестник n° L 213 , 21/07/1982 стр. 0008 - 0014 специално испанско издание: глава 03 том 25 стр. 0311  специално португалско издание глава 03 том 25 стр. 0311  специално финландско издание: глава 3 том 15 стр. 0098  специално шведско издание: глава 3 том 15 стр. 0098  специално чешко издание глава 03 том 05 стр. 151  - 157 специално испанско издание глава 03 том 05 стр. 151  - 157 специално унгарско издание глава 03 том 05 стр. 151  - 157 специално литвийско издание глава 03 том 05 стр. 151  - 157 LV.ES глава 03 том 05 стр. 151  - 157 MT.ES глава 03 том 05 стр. 151  - 157 PL.ES глава 03 том 05 стр. 151  - 157 SK.ES глава 03 том 05 стр. 151  - 157 специално словенско издание глава 03 том 05 стр. 151  - 157

		19820630Директива на Съветаот 30 юни 1982 годинаотносно някои продукти, използвани при храненето на животните(82/471/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност и по- специално членове 43 и 100 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че животновъдството заема важно място в земеделието на Общността и задоволителните резултати от това производство зависят в голяма степен от употребата на подходящи и качествени храни за животни;като има предвид, че наличието на правила за храните за животни е съществено условие за увеличаване на производителността на труда в земеделския сектор;като има предвид, че потреблението на протеини в храната за животни продължава да нараства в Общността в резултат на все по-големите нужди на животновъдството;като има предвид, че увеличаващото се търсене е съпроводено през последните години със значим спад в предлагането на някои, съдържащи протеини, храни за животни на световните пазари;като има предвид, че този недостиг стана причина фуражната промишленост да започне изследвания за получаването на заместители, с които да се осигури наличността на запасите;като има предвид, че разпоредбите, предвидени от държавите-членки със законов, подзаконов или административен акт, отнасящи се до тези продукти – дотолкова, доколкото съществуват, се различават по отношение на основните принципи, залегнали в тях; като има предвид, че те пряко влияят на изграждането и функционирането на общия пазар и следователно трябва да бъдат хармонизирани;като има предвид, че за производството на тези заместители се използват нови технологични процеси и във връзка с това е желателно да се регламентира тяхната реализация на пазара като храни за животни или съставни елементи на храните за животни, като за всяка група се посочат отделните продукти, които подлежат на разрешение за употреба, и условията за нея;като има предвид, че е необходимо преди да бъде включен в съответните групи за дадения продукт да се докаже, че той притежава изискуемата хранителна стойност; като има предвид, че трябва да се установи, че тези продукти, използвани разумно, не притежават вредно за здравето на човека или животните или околната среда въздействие и не причиняват вреди за потребителя, влошавайки отличителните характеристики на животинските продукти;като има предвид, че с цел да се осигури съобразяване с основополагащите принципи, определени за разрешаване, държавите-членки представят официално досие за продуктите, принадлежащи към някои групи; като има предвид, че за да се улесни изследването на въпросните вещества, досиетата трябва да бъдат изготвени съгласно общите ръководни насоки, които Съветът трябва да формулира не по-късно от датата на започване прилагането на настоящата директива;като има предвид, че е желателно до приемане на решение от Комисията да се разреши на държавите-членки да продължат да поддържат системата си от национални разрешителни за продукти, които понастоящем не фигурират в приложението към настоящата директива, или за някои специфични продукти, които отговарят на други условия в определени случаи; като има предвид обаче, че за продукти, получени от дрожди от вида Candida и култивирани върху n-алкани, Общността трябва да излезе с решение в рамките на две години от обявяването на тази директива;като има предвид, че непротеиновите азотни съединения поради това, че са непряк източник на протеини, трябва да станат предмет на разпоредбите по настоящата директива; като има предвид, че впоследствие е желателно да се приемат изменения в приложенията към Директива 70/524/ЕИО на Съвета от 23 ноември 1970 г. относно добавките във храните за животни [4], която временно регламентира употребата на продукти от тази група;като има предвид, че хранителната стойност и безопасността на въпросните продукти зависи в много голяма степен от характеристиките на техния състав, условията на употреба и процеса на производство; като има предвид, че е необходимо в някои случаи да се регламентира етикетирането на продуктите с цел да се предпази потребителят от измами и да се улесни оптималното използване на продуктите, с които разполага;като има предвид, че е неуместно да се прилагат разпоредбите на Общността за тези продукти или храните за животни, в чийто състав те участват, предназначени за износ към трети страни, защото последните имат своя собствена нормативна уредба;като има предвид, че за да се гарантира изпълнението на изискванията по тази директива, когато тези продукти или храните за животни, в чийто състав те участват, биват пускани на пазара, държавите-членки трябва да предвидят съответните условия за контрол;като има предвид, че продуктите или храните за животни, в чийто състав те участват, отговарящи на въпросните изисквания, трябва да бъдат предмет единствено на търговските ограничения, залегнали в тази директива;като има предвид, че е необходимо да се регламентира съответна процедура на Общността за адаптиране на разпоредбите в приложението и главните насоки за представяне на досиета за някои продукти и при необходимост строго да се определят критерии за състава и чистотата, както и за физико-химичните и биологичните свойства на тези продукти в светлината на научнотехническите постижения;като има предвид, че с оглед осигуряването на всички необходими гаранции, приетата процедура на Общността трябва да предвижда в някои случаи възможност за изменение на приложението в частта му, отнасяща се за задължителните консултации на Научния комитет по хранене на животните и Научния комитет по храните, създадени от Комисията;като има предвид, че държавите-членки трябва да запазят правото си, в случай че здравето на човека и животните е застрашено, временно да спрат разрешенията за използване на дадени продукти или да нанасят изменения в разпоредбите, свързани с тях;като има предвид, че с цел да не може дадена държава-членка да злоупотреби със своите правомощия, решенията за възможни изменения на приложението, основаващи се на подкрепящи документи, се взимат в рамките на процедура на Общността за извънредни ситуации;като има предвид, че с цел да се улесни изпълнението на настоящата директива, следва да се приложи процедура за установяване на тясно сътрудничество между държавите-членки и Комисията в рамките на Постоянния комитет по храните за животни, създаден с Директива 70/372/ЕИО [5],ПРИЕ НАСТОЯЩАТА ДИРЕКТИВА:Член 11. Настоящата директива се отнася за продуктите, които са пряк или косвен източник на протеини, за чието производство са използвани определени технологически процеси и са пуснати в обращение като храни за животни или съставни елементи на храните за животни.2. Настоящата директива се прилага без да засягат общностни разпоредби относно:а) добавките към храните за животни;б) определянето на максимално допустимо съдържание на нежелателни вещества и продукти във храните за животни;в) максимално допустимото съдържание на остатъчни вещества от пестициди във и върху продукти, използвани в храненето на човека и животните;г) търговията с чисти и комбинирани храни за животни;д) патогенните микроорганизми в храните за животни.Член 2Определенията, предвидени в член 2 от Директива 70/524/ЕИО на Съвета се прилагат към настоящата директива.Член 31. Държавите-членки предписват, че храни за животни, които принадлежат към една от продуктовите групи, изброени в приложението, или съдържащи такива продукти, могат да бъдат търгувани, само ако:а) въпросният продукт фигурира в приложението;б) предвидените в приложението условия са изпълнени.2. Държавите-членки могат за експериментални или научни цели да предвидят дерогации от разпоредбите на параграф 1, при условие че бъде проведен адекватен официален контрол.Член 41. Независимо от член 3, параграф 1 държавите-членки могат до момента на вземане на решение съгласно член 6, да продължат да прилагат:а) разрешенията, дадени на тяхна територия преди датата на започване прилагането на настоящата директива, за продуктите, необхванати от групите, изброени в приложението, с изключение на продуктите, получени на основата на дрожди от вида Candida и култивирани върху n-алкани;б) разрешенията, дадени на тяхна територия преди обявяването на настоящата директива, за продуктите, от една страна, получени на основата на дрожди от вида Candida и култивирани върху n-алкани, и от друга страна, продуктите, изброени в раздел 1.2.1 от приложението, отговарящи на изисквания, различни от тези, определени в същия.2. Държавите-членки се задължават да изпратят на другите държави-членки и Комисията списък на разрешените на тяхна територия продукти в съответствие с параграф 1.Член 51. Без да се засягат разпоредбите за етикетирането, отнасящи се за храните за животни без примеси и за комбинираните храни за животни, държавите-членки предписват, че не могат да бъдат търгувани като храни за животни или вложени в храните за животни продуктите, изброени в приложението, само ако предвидената в приложението подробна информация бъде обозначена на опаковката или контейнера или на етикет, прикрепен към тях.2. Държавите-членки предписват, че за стоките, търгувани в насипно състояние, подробната информация съгласно параграф 1 се обозначава на придружаващ ги документ.Член 61. Измененията, които трябва да бъдат направени в приложението в резултат на новите научнотехнически постижения се приемат в съответствие с процедурата, посочена в член 13. В случаите, отнасящи се за продуктите, посочени в раздели 1.1 и 1.2 от приложението, Комисията провежда консултации с Научния комитет по хранене на животните и Научния комитет по храните.В случаите обаче, касаещи продуктите, получени на основата на дрожди от вида Candida и култивирани върху n-алкани, посочени в член 4, параграф 1, решенията се приемат съгласно предвидената в член 13 процедура, в рамките на две години от обявяването на настоящата директива след консултиране с Научния комитет по хранене на животните и Научния комитет по храните.2. Приложението се изменя при спазване на следните принципи:А. Даден продукт не се включва в приложението, освен ако:а) има хранителна стойност за животните, защото осигурява азот или протеини;б) при разумна употреба, той няма пагубно за здравето на човека и животните или околната среда въздействие и не вреди на потребителя, като влошава отличителните характеристики на храната за животни;в) може да бъде наблюдаван в храните за животни.Б. Даден продукт се заличава от приложението, ако едно от условията, посочени в А не е изпълнено.3. Критерии, позволяващи дефинирането на продуктите, обхванати от настоящата директива, и по-специално критериите за състав и чистота, както и за физико-химическите и биологичните свойства могат да бъдат определени в светлината на научнотехническите постижения и в съответствие с посочената в член 13 процедура.Член 71. С цел да се осигури съответствието на продуктите, посочени в раздели 1.1 и 1.2 от приложението, с предвидените в член 6, параграф 2 принципи държавите-членки гарантират, че досие на продуктите, изготвено съгласно разпоредбите по параграф 2 по-долу, е официално изпратено на другите държави-членки и Комисията и при искане за консултиране – до членовете на научните комитети, създадени от Комисията.2. По предложение на Комисията Съветът приема основните насоки, които трябва да се спазват за изготвянето на досиетата по параграф 1 най-късно до датата на започване прилагането на настоящата директива.Основните насоки за изготвянето на досиетата могат да бъдат впоследствие изменени в резултат на новите научнотехнически постижения при спазване на процедурата, посочена в член 13.3. Държавите-членки, Комисията и другите лица, имащи достъп до досиетата по параграф 1, гарантират, че при мотивирано искане от страна на заявителя информацията, чието разкриване може да доведе до накърняване на правата върху промишлената или търговската собственост, ще се пази в тайна.Промишлената и търговска тайна не се отнася до:- наименованията и състава на продуктите и данните, свързани със субстрата и микроорганизма;- физико-химическите и биологични свойства на продуктите;- интерпретацията на фармакологичните, токсикологичните и екотоксикологични данни;- аналитичния метод за мониторинг на продуктите в състава на храните за животни.Член 81. Ако въз основа на подробни основания, базиращи се на нови данни или нова оценка на съществуващите данни, станали ясни след приемането на въпросните разпоредби, дадена държава-членка установи, че един от продуктите, изброени в приложението, или употребата му при което и да било от регламентираните условия, застрашават здравето на човека и животните, независимо от това, че съответстват на разпоредбите на настоящата директива, тя може временно да преустанови или да ограничи прилагането на тези разпоредби на нейна територия. Тя уведомява незабавно Комисията и другите държави-членки за това и представя причините за решението ѝ.2. Комисията разглежда представените от държавата-членка причини във възможно най-кратък срок и консултира държавите-членки в рамките на Постоянния комитет по храните за животни, след което незабавно излиза със становище и предприема съответните действия.3. Ако Комисията счете за необходимо да внесе изменения в настоящата директива, целящи преодоляването на трудностите съгласно параграф 1 и да гарантира защитата здравето на човека или животните, тя прилага процедурата по член 14, така че да приеме тези изменения; в този случай държавата-членка, приела защитни мерки, има право да продължи да ги прилага до влизането в сила на тези изменения.Член 9По отношение на търговията между държавите-членки, подробната информация съгласно член 5 се представя поне на един от официалните езици на страната по местоназначение.Член 10Държавите-членки гарантират, че доколкото се касае до наличието и етикетирането на продуктите, изброени в приложението, храните за животни, отговарящи на разпоредбите на настоящата директива, подлежат единствено на търговските ограничения, съдържащи се в същата.Член 11Държавите-членки гарантират, че пускането на пазара на продукти от животински произход не е предмет на търговски ограничения, произтичащи от прилагането на настоящата директива.Член 12Държавите-членки предприемат всички необходими мерки за официален контрол на съответствието на храните за животни с изискванията, предвидени в настоящата директива в процеса на търговията с тях, поне посредством взимане на проби от същите.Член 131. Когато следва да се прилага описаната в настоящия член процедура, въпросите се отнасят до Постоянния комитет по храните за животни (оттук нататък наричан "Комитетът") от неговия председател, по собствена инициатива или по искане на представител на държава-членка.2. Представителят на Комисията представя на Комитета проект за мерките, които следва да бъдат приети. Комитетът предоставя своето становище по проекта в рамките на срок, определен от неговия председател, в зависимост от неотложността на разглеждания въпрос и взема решение с мнозинство от 45 гласа, като тези на държавите-членки се претеглят по начините, предвидени в член 148, параграф 2 от Договора. Председателят не гласува.3. а) Комисията приема предвидените мерки, когато те съответстват на становището на Комитета;б) Когато предвидените мерки не съответстват на становището на Комитета или такова липсва, Комисията изпраща незабавно на Съвета предложение за мерките, които следва да бъдат приети. Съветът действа с квалифицирано мнозинство.в) Ако в тримесечен срок от датата на отнасяне на въпроса към него, Съветът не е взел решение, предложените мерки се приемат от Комисията с изключение на случаите, когато Съветът ги е отхвърлил с обикновено мнозинство.Член 141. Когато следва да се прилага описаната в настоящия член процедура, въпросите се отнасят до Комитета от неговия председател, по собствена инициатива или по искане на представител на държава-членка.2. Представителят на Комисията представя на Комитета проект за мерките, които следва да бъдат приети. Комитетът предоставя становище по въпроса в двудневен срок. Той приема решението си с мнозинство от 45 гласа, като гласовете на държавите-членки се претеглят по начините, предвидени в член 148, параграф 2 от Договора. Председателят не гласува.3. а) Комисията приема предвидените мерки, когато те съответстват на становището на Комитета;б) Когато предвидените мерки не съответстват на становището на Комитета или такова липсва, Комисията незабавно представя на Съвета предложение за мерките, които следва да бъдат приети. Съветът действа с квалифицирано мнозинство.в) Ако в петнадесетдневен срок от датата на отнасяне на въпроса към него, Съветът не се е произнесъл по предложените мерки, те се приемат от Комисията с изключение на случаите, когато Съветът ги е отхвърлил с обикновено мнозинство.Член 15Всички препратки към непротеиновите азотни съединения по приложение I, част К и приложение II, част Гб към Директива 70/524/ЕИО се заличават.Член 16Настоящата директива не се прилага за храните за животни, които според съответната информация са предназначени за износ за трети страни.Член 17Държавите-членки въвеждат в сила в срок от две години от обявяването на настоящата директива законовите, подзаконовите и административните разпоредби, необходими, за да се съобразят с настоящата директива. Те информират незабавно Комисията за това.Член 18Адресати на настоящата директива са държавите-членки.Съставено в Люксембург на 30 юни 1982 година.За СъветаПредседателPh. Maystadt[1] ОВ C 197, 18.8.1977 г., стр. 3.[2] ОВ C 63, 13.3.1978 г., стр. 53.[3] ОВ C 84, 8.4.1978 г., стр. 4.[4] ОВ L 270, 14.12.1970 г., стр. 1.[5] ОВ L 170, 3.8.1970 г., стр. 1.--------------------------------------------------19820630ПРИЛОЖЕНИЕ1 | 2 | 3 | 4 | 5 | 6 | 7 |Име на групите продукти | Име на продукта | Химическо наименование на продукта или идентификация на микроорганизма | Хранителен субстрат (спецификации , ако има такива) | Характеристики на състава на продукта | Животински видове | Специални изисквания |1.Протеини, получени от следните групи микроорганизми1.1.Бактерии | | | | | | | |1.2.Дрожди | Всички видове дрожди: | | Saccharomyces cerevisiae, Saccharomyces carlsbergiensis, Kluyveromyces lactis, Kluyveromyces fragilis | Меласа, остатъчни вещества от дестилационни, зърнени култури и продукти, съдържащи нишесте, плодов сок, суроватка, млечна киселина, хидролизирани растителни влакна | — | Всички животински видове | |1.2.1.Дрожди, култивирани върху субстрати от животински или растителен произход | —получени на базата на микроорганизми и субстрати, различни от тези, изброени съответно в графи 3 и 4; | || —чиито клетки са били унищожени; | | | | | |1.2.2.Дрожди, култивирани върху субстрати, различни от тези по точка 1.2.1 | | | | | | | |1.3.Водорасли | — | — | | | | |1.4.Нисши гъби | | | | | | | |2.Непротеинови азотни съединения и сходни продукти от следните групи2.1.Уреа и производните ѝ | 2.1.1.Уреа | CO(HN2)2 | — | Минимална чистота 98 % | Преживни животни от началото на преживния период | Декларация върху етикета или опаковката на комбинираните храни за животни на: наименование на продукта, където е подходящо, количеството от него, съдържано в комбинираните храни за животни, при условие че има официален метод за анализ;съдържанието на азот, изразено като протеинов еквивалент, осигуряван от непротеиновите азотни съединения;съответните указания за употреба, посочващи животните, за които храните за животни са предназначени, и максималното допустимо общо съдържание на непротеинов азот, което не трябва да бъде превишавано в дневните дажби храна || 2.1.2.Биурет | C2H5O2N3 | — | || 2.1.3.Уреафосфат | CO(NH2)2H3PO4 | — | || 2.1.4.Диуреидо-изобутан | (CH3)2-CH-CH (NHCONH2)2 | — | |2.2.Аминокиселини и сходни продукти | 2.2.1.D,L-метионин | GH3S(GH2)2-CH(NH2)-COOH | — | Минимална чистота 98 % | Всички животински видове | — || 2.2.2.L-лизин | NH2-(CH2)4-CH(NH2)-COOH | — | — || 2.2.3.L-лизин хидрохлорид | NH2(CH2)4-CH(NH2)-COOH.HCL | — | — || 2.2.4.D, L-метионин хидрокси аналог | (CH3-S-(CH2)2-(CH(OH)-COO)2Ca | — | — |--------------------------------------------------


title: Директива 2008/36/ЕО на Европейския парламент и на Съвета от 11 март 2008 година за изменение на Директива 92/49/ЕИО на Съвета относно координирането на законовите, подзаконовите и административните разпоредби, свързани с прякото застраховане, различно от животозастраховането, по отношение на изпълнителните правомощия, предоставени на Комисията

text:
               20.3.2008

               BG

               Официален вестник на Европейския съюз

               L 81/69

      ДИРЕКТИВА 2008/36/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 11 март 2008 година
   за изменение на Директива 92/49/ЕИО на Съвета относно координирането на законовите, подзаконовите и административните разпоредби, свързани с прякото застраховане, различно от животозастраховането, по отношение на изпълнителните правомощия, предоставени на Комисията
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 47, параграф 2 и член 55 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   в съответствие с процедурата, предвидена в член 251 от Договора (2),
   като имат предвид, че:

               (1)

               Директива 92/49/ЕИО (3) предвижда приемането на определени мерки в съответствие с Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (4).

               (2)

               Решение 1999/468/ЕО беше изменено с Решение 2006/512/ЕО, което въведе процедурата по регулиране с контрол за приемане на мерки от общ характер, предназначени да изменят несъществени елементи на основен акт, приет в съответствие с процедурата, предвидена в член 251 от Договора, включително чрез заличаването на някои от тези елементи или чрез допълването на акта с нови несъществени елементи.

               (3)

               В съответствие с декларацията на Европейския парламент, Съвета и Комисията (5) относно Решение 2006/512/ЕО, за да бъде процедурата по регулиране с контрол приложима към актовете, които са приети в съответствие с процедурата, предвидена в член 251 от Договора, и са вече в сила, те трябва да бъдат приведени в съответствие с приложимите процедури.

               (4)

               На Комисията следва да бъдат предоставени правомощия за приемане на мерките, необходими за прилагането на директиви 73/239/ЕИО (6), 88/357/ЕИО (7) и 92/49/ЕИО, с цел да се отчетат техническите развития в застрахователния сектор или на финансовите пазари и да се осигури еднообразното прилагане на тези директиви.Тези мерки са предназначени по-специално да разширят списъка на правните форми, да изменят списъка на класовете застраховки или да приспособят терминологията, използвана в този списък, да изяснят компонентите, съставляващи границата на платежоспособност, да променят минималния гаранционен фонд, да изменят списъка на активите, приемливи за покриване на техническите резерви, както и правилата за разпределение на инвестициите, да променят либерализирането на правилата за съпоставимост и да изяснят определенията. Тъй като тези мерки са от общ характер и са предназначени да изменят несъществени елементи на директиви 73/239/ЕИО, 88/357/ЕИО и 92/49/ЕИО, включително чрез допълването им с нови несъществени елементи, те трябва да бъдат приети в съответствие с процедурата по регулиране с контрол, предвидена в член 5а от Решение 1999/468/ЕО.

               (5)

               Директива 92/49/ЕИО следва да бъде съответно изменена.

               (6)

               Тъй като измененията на Директива 92/49/ЕИО, внесени с настоящата директива, са от технически характер и засягат единствено процедурата на комитет, те не изискват въвеждане в националното законодателство на държавите-членки. Следователно не е необходимо да се предвиждат разпоредби в този смисъл,

         ПРИЕХА НАСТОЯЩАТА ДИРЕКТИВА:
   Член 1
   Изменения
   В член 51 от Директива 92/49/ЕИО уводната част се заменя със следното:

      „Следните промени от технически характер, предназначени да изменят несъществени елементи от Директиви 73/239/ЕИО и 88/357/ЕИО и настоящата директива, включително чрез допълването им, се приемат в съответствие с процедурата по регулиране с контрол, посочена в член 2 от Директива 91/675/ЕИО:“.

   Член 2
   Влизане в сила
   Настоящата директива влиза в сила в деня след публикуването ѝ в Официален вестник на Европейския съюз.
   Член 3
   Адресати
   Адресати на настоящата директива са държавите-членки.

      Съставено в Страсбург на 11 март 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J. LENARČIČ

      (1)  ОВ C 161, 13.7.2007 г., стр. 45.

      (2)  Становище на Европейския парламент от 10 юли 2007 г. (все още непубликувано в Официален вестник) и Решение на Съвета от 3 март 2008 г.

      (3)  ОВ L 228, 11.8.1992 г., стр. 1. Директива, последно изменена с Директива 2007/44/ЕО на Европейския парламент и на Съвета (ОВ L 247, 21.9.2007 г., стр. 1).

      (4)  ОВ L 184, 17.7.1999 г., стp. 23. Решение, изменено с Решение 2006/512/ЕО (ОВ L 200, 22.7.2006 г., стp. 11).

      (5)  ОВ C 255, 21.10.2006 г., стр. 1.

      (6)  Първа директива 73/239/ЕИО на Съвета от 24 юли 1973 г. относно координирането на законовите, подзаконовите и административните разпоредби относно достъпа до и упражняването на пряка застрахователна дейност, различна от животозастраховане (ОВ L 228, 16.8.1973 г., стр. 3). Директива, последно изменена с Директива 2006/101/ЕО (ОВ L 363, 20.12.2006 г., стр. 238).

      (7)  Втора директива 88/357/ЕИО на Съвета от 22 юни 1988 г. относно координирането на законовите, подзаконовите и административните разпоредби, отнасящи се до прякото застраховане, различно от животозастраховането, и за формулиране на разпоредби за улесняване на ефективното упражняване на свободата на предоставяне на услуги (ОВ L 172, 4.7.1988 г., стр. 1). Директива, последно изменена с Директива 2005/14/ЕО на Европейския парламент и на Съвета (ОВ L 149, 11.6.2005 г., стр. 14).


title: Директива 2002/39/ЕО на Европейския парламент и на Съвета от 10 юни 2002 година за изменение на Директива 97/67/ЕО относно по-нататъшното отваряне на пощенските услуги в Общността за конкуренция

text:
Важна правна забележка

|

32002L0039

Официален вестник n° L 176 , 05/07/2002 стр. 0021 - 0025 специално чешко издание глава 06 том 04 стр. 316  - 320 специално испанско издание глава 06 том 04 стр. 316  - 320 специално унгарско издание глава 06 том 04 стр. 316  - 320 специално литвийско издание глава 06 том 04 стр. 316  - 320 LV.ES глава 06 том 04 стр. 316  - 320 MT.ES глава 06 том 04 стр. 316  - 320 PL.ES глава 06 том 04 стр. 316  - 320 SK.ES глава 06 том 04 стр. 316  - 320 специално словенско издание глава 06 том 04 стр. 316  - 320

		20020610Директива 2002/39/ЕО на Европейския парламент и на Съветаот 10 юни 2002 годиназа изменение на Директива 97/67/ЕО относно по-нататъшното отваряне на пощенските услуги в Общността за конкуренцияЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаването на Европейската общност, и по-специално член 47, параграф 2, член 55 и член 95 от него,като взеха предвид предложението на Комисията [1],като взеха предвид становището на Икономическия и социален комитет [2],като взеха предвид становището на Комитета на регионите [3],в съответствие с процедурата, предвидена в член 251 от Договора [4],като имат предвид, че:(1) В резолюцията си от 7 февруари 1994 г. относно развитието на пощенските услуги в Общността [5] Съветът определи като една от основните цели на политиката на Общността в областта на пощенските услуги съгласуването на по-нататъшната постепенна и контролирана либерализация на пазара на пощенски услуги с осигуряването на трайна гаранция за предоставянето на универсална услуга.(2) Директива 97/67/ЕО на Европейския парламент и на Съвета от 15 декември 1997 г. относно общите правила за развитие на вътрешния пазар на пощенските услуги на Общността и подобряване качеството на услугата [6] установи правна рамка за пощенския отрасъл на общностно равнище, включваща мерки за гарантиране на предоставянето на универсална услуга, за определяне на максимални ограничения за пощенските услуги, които държавите-членки могат да запазват за своя универсален доставчик или доставчици с оглед поддържане на универсалната услуга, както и график за вземането на решения за по-нататъшното отваряне на пазара за конкуренция с цел създаване на единен пазар на пощенските услуги.(3) Член 16 от Договора подчертава мястото, което услугите от общ икономически интерес заемат в общите ценности на Съюза, както и тяхната роля за насърчаване на социалното и териториалното единство. В него се посочва, че трябва да се следи тези услуги да се извършват въз основа на принципи и при условия, които да им позволяват да изпълняват своите задачи.(4) В резолюциите на Европейския парламент от 14 януари 1999 г. [7] и от 18 февруари 2000 г. [8] за европейските пощенски услуги се изтъква икономическото и социалното значение на пощенските услуги и необходимостта от поддържане на високо качество на универсалната услуга.(5) Мерките в тази област следва да се замислят така че да се постигнат като цели и социалните задачи на Общността съобразно член 2 от Договора, а именно високо равнище на трудова заетост и социална защита.(6) Пощенската мрежа в селските райони, в планинските и, inter alia, в островните райони, играе съществена роля за интегрирането на предприятията в националната/глобалната икономика и за поддържането на единство от социална гледна точка и от гледна точка на трудовата заетост в селските планински и островни райони. Освен това, пощенските клонове в селските планински и островни райони могат да предоставят инфраструктурна мрежа от съществено значение, която да дава възможност за универсален достъп до новите телекомуникационни технологии.(7) На заседанието си в Лисабон на 23 и 24 март 2000 г. Европейският съвет формулира в заключенията на председателството две решения за пощенските услуги, които изискват действия от страна на Комисията, Съвета и на държавите-членки съгласно съответните им правомощия. Изискваните действия са: първо, да се изработи до края на 2000 г. стратегия за премахване на пречките пред пощенските услуги и, второ, да се ускори либерализацията в сфери като тази на пощенските услуги с оглед да се постигне поставената цел за напълно работещ пазар на тези услуги.(8) Европейският съвет в Лисабон от март 2000 г. също прецени, че е от съществено значение, в рамките на вътрешния пазар и на икономика, основана на познанието, да се отчитат напълно разпоредбите на Договора относно услугите от общ икономически интерес и относно предприятията, на които е поверено осъществяването на тези услуги.(9) Комисията започна цялостен и подробен преглед на пощенския отрасъл в Общността, като в частност възложи проучвания на икономическото, социалното и технологичното развитие в отрасъла, и проведе широк кръг от консултации със заинтересованите страни.(10) Пощенският отрасъл в Общността изисква съвременна правна рамка, насочена по-специално към усъвършенстване на вътрешния пазар на пощенски услуги. Повишената конкурентноспособност следва да даде възможност за интегриране на пощенския отрасъл с алтернативни методи за комуникация и за подобряване на качеството на услугата, предоставяна на все по-взискателните потребители.(11) Основната цел за гарантиране на трайното предоставяне на универсална услуга, отговаряща на стандарта за качество, определен от държавите-членки в съответствие с член 3 от Директива 97/67/ЕО, който да е еднакъв на територията на Общността, може да се постигне, ако в тази сфера се поддържа възможността за запазване на услуги и същевременно се гарантират условия за висока ефективност чрез достатъчна степен на свобода за предоставяне на услуги.(12) Повишеното търсене в пощенския отрасъл, предвиждано в средносрочен план, би могло да спомогне за компенсиране на евентуалната загуба на пазарен дял от страна на доставчиците на универсална услуга в резултат на по-нататъшното отваряне на пазара и по такъв начин би представлявало допълнителна гаранция за универсалната услуга.(13) Сред факторите, които водят до промяна, засягаща трудовата заетост в пощенския отрасъл, най-важни са технологичното развитие и пазарният натиск за по-висока ефективност; сред останалите фактори за промяна отварянето на пазара ще играе по-маловажна роля. Отварянето на пазара ще спомогне за увеличаване на общия размер на пазарите на пощенски услуги, а съкращенията на персонал сред доставчиците на универсална услуга, дължащи се на такива мерки (или на тяхното предвиждане), вероятно ще се компенсират от настъпилото в резултат на това нарастване на трудовата заетост сред частните оператори и новите участници на пазара.(14) Целесъобразно е да се определи на общностно равнище график за постепенно и контролирано отваряне на пазара за писма за конкуренцията, който да предостави на всички доставчици на универсалната услуга достатъчно време за осъществяване на необходимите допълнителни мерки за модернизация и преструктуриране с оглед да се гарантира дългосрочната им жизнеспособност при новите пазарни условия. Освен това е необходим подходящ период от време, който да даде възможност на държавите-членки да приспособят правните си системи към една по-отворена среда. Поради това е целесъобразно да се предвиди постепенен подход за по-нататъшно пазарно отваряне, състоящ се от междинни етапи, които да представляват значително, но контролирано отваряне на пазара, последвано от преглед и предложение, което в зависимост от случая да потвърди 2009 г. като дата за пълното осъществяване на вътрешния пазар на пощенски услуги или да определи съответна алтернативна стъпка към осъществяването му в светлината на резултатите от прегледа.(15) Целесъобразно е да се гарантира, че следващите етапи на отваряне на пазара ще бъдат едновременно съществени по своето естество и практически осъществими от държавите-членки, като същевременно се гарантира приемствеността на универсалната услуга.(16) Общите намаления до 100 грама през 2003 г. и до 50 грама през 2006 г. на тегловната граница за услугите, които могат да се запазват за доставчиците на универсална услуга, в съчетание с пълното отваряне за конкуренция на изходящата международна поща, с евентуални изключения, доколкото това е необходимо за гарантиране на предоставянето на универсалната услуга, представляват сравнително прости и контролирани, но въпреки това съществени по- нататъшни етапи.(17) В Общността пратките от обикновена кореспонденция с тегло от 50 до 350 грама представляват средно около 16 % от общите приходи от пощенски услуги на доставчиците на универсалната услуга, от които 9 % са пратки от обикновена кореспонденция с тегло от 100 до 350 грама, докато пратките от изходяща международна кореспонденция с тегло под границата от 50 грама представляват средно около 3 % от общите приходи от пощенски услуги на доставчиците на универсалната услуга.(18) Целесъобразни са ценови граници за услугите, които могат да бъдат запазени, равняващи се съответно на три пъти през 2003 г. и на два и половина пъти през 2006 г. от обществената тарифа за пратки от първа тегловна категория на най-бързата стандартна пощенска категория, в съчетание с тегловни граници съответно от 100 и от 50 грама.(19) В повечето държави-членки пряката пощенска реклама вече представлява динамичен и разрастващ се пазар със съществени перспективи за растеж, докато в останалите държави-членки е налице значителен потенциал за растеж. Пряката пощенска реклама вече е широко отворена за конкуренция в шест държави-членки. Усъвършенстването на гъвкавостта на услугите и на ценообразуването в резултат на конкуренцията биха подобрили положението на пряката пощенска реклама спрямо алтернативните средства за комуникация, което на свой ред вероятно ще доведе до нови категории пощенски услуги като допълнителен непредвиден резултат и ще укрепи позициите на пощенската индустрия като цяло. Независимо от това, до степента, необходима, за да се гарантира предоставянето на универсалната услуга, следва да се предвиди пряката пощенска реклама да бъде запазена в посочените по-горе тегловни и ценови граници.(20) Изходящата международна поща представлява средно 3 % от общите приходи от пощенски услуги. Отварянето на тази част от пазара във всички държави-членки, с необходимите изключения с оглед да се гарантира предоставянето на универсалната услуга, би позволило на различни пощенски оператори да събират, сортират и пренасят цялата изходяща международна поща.(21) Отварянето за конкуренция на входящата международна поща би дало възможност за заобикаляне на границите от 100 грама през 2003 г. и от 50 грама през 2006 г. чрез пренасочване на изпращането на част от големи количества вътрешна поща, което ще има непредвидими ефекти. Установяването на произхода на кореспондентските пратки би могло да създаде допълнителни оперативни трудности. Тегловните граници от 100 и от 50 грама за обикновената международна входяща кореспонденция и за пряката пощенска реклама, както и за обикновената вътрешна кореспонденция, са практични, тъй като не създават опасност от заобикаляне нито по посочения по-горе начин, нито чрез изкуствено увеличаване на теглото на отделните пратки.(22) Понастоящем определянето на график за по-нататъшните стъпки, насочени към пълното осъществяване на вътрешния пазар на пощенски услуги, е важно както за жизнеспособността на универсалната услуга в дългосрочен план, така и за по-нататъшното развитие на съвременни и ефективни пощенски служби.(23) Целесъобразно е да продължи да се предоставя на държавите-членки възможността да запазват определени пощенски услуги за техния доставчик или доставчици на универсална услуга. Тези разпоредби ще позволят на доставчиците на универсалната услуга да завършат процеса на приспособяване на дейността и на човешките си ресурси към условията на по-голяма конкуренция, без да се нарушава финансовото им равновесие, и следователно без да се застрашава гарантираното предоставяне на универсалната услуга.(24) Целесъобразно е да се определят нови тегловни и ценови граници и услугите, за които те ще се отнасят, както и да се предвиди допълнителен преглед и решение, което в зависимост от случая да потвърди 2009 г. като дата за пълното осъществяване на вътрешния пазар на пощенските услуги, или да определи съответна алтернативна стъпка към осъществяването му в светлината на резултатите от прегледа.(25) Мерките, приети от държавите-членки, включително учредяването на компенсационен фонд, промяната в неговото функциониране, неговото използване или извършването на плащания от него могат да включват помощи, предоставени от държава-членка или чрез държавни ресурси под каквато и да е форма по смисъла на член 87, параграф 1 от Договора за създаването на Европейската общност, за което съгласно член 88, параграф 3 от същия договор се изисква предварително уведомяване на Комисията.(26) Концепцията за лицензиране на конкуренти в сферата на универсалната услуга може да се съчетае с изисквания, задължаващи тези лицензополучатели да способстват за предоставянето на универсалната услуга.(27) Директива 97/67/ЕО постановява държавите-членки да определят един или повече национални регулиращи органи за пощенския отрасъл, които да са юридически отделени и оперативно независими от пощенските оператори. Предвид динамиката на европейския пазар на пощенските услуги, следва да се признае и да се укрепи важната роля, която изпълняват националните регулиращи органи, по-специално по отношение на задачата за гарантиране спазването на запазените услуги, с изключение на държавите-членки, в които няма запазени услуги. Член 9 от Директива 97/67/ЕО позволява на държавите-членки да излизат извън рамките на целите на същата директива.(28) Би било целесъобразно националните регулиращи органи да обвържат въвеждането на лицензи с изискването потребителите на услуги да разполагат с прозрачни, прости и евтини процедури за разглеждане на техните жалби, независимо дали те са свързани с услугите на доставчика или доставчиците на универсалната услуга или с услугите на оператори, притежаващи разрешителни, включително притежателите на индивидуални лицензи. Тези процедури следва да включват процедури за определяне на отговорността в случай на загуба или повреда на пощенските пратки.(29) Доставчиците на универсалната услуга обикновено предоставят услуги, например на клиенти, които са предприятия, посредници, които обединяват пощенските пратки на различни клиенти, и експедитори на едро, като им дават възможност да влязат в пощенския поток на различни етапи и при различни условия в сравнение със стандартната пощенска услуга за писма. Поради това доставчиците на универсалната услуга следва да спазват принципите на прозрачност и недискриминация както в отношенията между третите страни, така и в отношенията между третите страни и доставчиците на универсалната услуга, които предоставят еквивалентни услуги. Тези услуги трябва да се предоставят и на частни клиенти, които ползват пощенски услуги при същите условия, предвид необходимостта от недискриминация при предоставянето на услуги.(30) С цел информиране на Европейския парламент и на Съвета за развитието на вътрешния пазар на пощенските услуги, Комисията следва редовно да представя на тези институции доклади за прилагането на настоящата директива.(31) Целесъобразно е датата на изтичане на действието на Директива 97/67/ЕО да се отложи за 31 декември 2008 г. Тази дата не следва да се отнася за процедурите за издаване на разрешения, установени в държавите-членки в съответствие с Директива 97/67/ЕО.(32) Поради това следва да се внесат съответни изменения и допълнения в Директива 97/67/ЕО.(33) Настоящата директива не нарушава прилагането на предвидените в Договора правила в областта на конкуренцията и свободата за предоставяне на услуги, както по-специално е посочено в съобщението на Комисията за прилагането на правилата за конкуренция в пощенския отрасъл и за оценката на определени държавни мерки във връзка с пощенските услуги [9],ПРИЕХА НАСТОЯЩАТА ДИРЕКТИВА:Член 1Директива 97/67/ЕО се изменя, както следва:1. член 7 се заменя със следния текст:"Член 71. До степента, която е необходима, за да се гарантира поддържането на универсалната услуга, държавите-членки могат да продължават да запазват услуги за доставчик или доставчици на универсалната услуга. Тези услуги се ограничават до събирането, сортирането, пренасянето и доставянето на вътрешни пощенски пратки и входяща международна кореспонденция чрез бърза или обикновена поща в рамките на посочените по-долу тегловни и ценови граници. Границата за тегло е 100 грама, считано от 1 януари 2003 г., и 50 грама, считано от 1 януари 2006 г. Тези тегловни граници не се прилагат, считано от 1 януари 2003 г., ако цената е равна или е три пъти по-висока от обществената тарифа за пощенска пратка от първа тегловна категория на най-бързата пощенска категория, и, считано от 1 януари 2006 г., ако цената е равна или е два и половина пъти по-висока от съответната тарифа.В случай на безплатна пощенска услуга за слепи или за частично незрящи лица могат да се допускат изключения от границите за тегло и цени.До степента, която е необходима, за да се гарантира предоставянето на универсалната услуга, пряката пощенска реклама може да остане запазена в рамките на същите граници за тегло и цени.До степента, която е необходима, за да се гарантира предоставянето на универсалната услуга, например, когато определени сектори на пощенската дейност са вече либерализирани или поради специфичните особености на пощенските услуги на държава-членка, изходящата международна поща може да остане запазена в рамките на същите граници за тегло и цени.2. Обмяната на документи не може да бъде запазена дейност.3. Комисията ще направи перспективно проучване, в което ще даде оценка за последиците от пълното осъществяване на вътрешния пазар на пощенски услуги през 2009 г. върху универсалната услуга във всяка държава-членка. Въз основа на заключенията от проучването Комисията следва да представи на Европейския парламент и на Съвета до 31 декември 2006 г. доклад, придружен от предложение, което в зависимост от случая да потвърди 2009 г. като дата за пълното осъществяване на вътрешния пазар на пощенските услуги или да определи друга евентуална стъпка в светлината на заключенията от проучването.";2. в член 12 се добавят следните тирета:- "— когато доставчиците на универсалната услуга прилагат специални тарифи, например за услугите, предоставяни на предприятия, на експедитори на едро или на посредници, натоварени с групиране на пощата на различни клиенти, те са длъжни да спазват принципите на прозрачност и недискриминация както по отношение на тарифите, така и по отношение на свързаните с тях условия. Тарифите отчитат разходите, които се избягват в сравнение със стандартната услуга, която обхваща пълната гама от предлагани услуги по събиране, пренасяне, сортиране и доставяне на индивидуални пощенски пратки, и заедно със свързаните с това условия се прилагат по един и същи начин както в отношенията между третите страни, така и в отношенията между третите страни и доставчиците на универсалната услуга, предоставящи еквивалентни услуги. Всички тези тарифи се предлагат и на частни клиенти, които ползват пощенски услуги при същите условия,- — забранява се прехвърлянето на субсидии за универсални услуги, които не са включени в запазения сектор, от приходите от услуги, които са включени в запазения сектор, освен ако то не е абсолютно необходимо за изпълнение на конкретните задължения за универсална услуга, наложени в конкурентната област; с изключение на държавите-членки, в които не съществуват запазени услуги, националните регулиращи органи приемат правила в тази насока и уведомяват за това Комисията.";3. в член 19, първа и втора алинеи се заменят със следния текст:"Държавите-членки следят за създаването на прозрачни, прости и евтини процедури за разглеждане на жалбите на потребителите, особено в случаи на загуба, кражба, повреда или несъответствие със стандартите за качество на услугата (включително процедури за определяне на отговорността в случаи, когато участват повече оператори).Държавите-членки могат да предвидят този принцип да се прилага също за потребители на услуги, които:- не са включени в универсалната услуга, определена в член 3, и- са включени в универсалната услуга, определена в член 3, но не се предоставят от доставчика на универсалната услуга.Държавите-членки приемат мерки, с които да гарантират, че процедурите, посочени в първа алинея, дават възможност за справедливо и бързо разрешаване на споровете, като при доказаност предвиждат система за възстановяване на суми и/или за обезщетение.";4. в член 22 трета алинея се заменя със следния текст:"Националните регулативни органи имат специалната задача да гарантират спазването на задълженията, произтичащи от настоящата директива, и да предвиждат, ако е необходимо, проверки и специални процедури, чрез които да се гарантира спазването на запазените услуги. Те могат също да бъдат натоварени със задачата да гарантират спазването на правилата за конкуренция в пощенския отрасъл.";5. член 23 се заменя със следния текст:"Член 23Без да се засягат разпоредбите на член 7, на всеки две години, а първоначално най-късно до 31 декември 2004 г., Комисията представя на Европейския парламент и на Съвета доклад за прилагането на настоящата директива, включващ съответна информация за развитието в отрасъла, особено по отношение на икономическите, социалните и технологичните аспекти и аспектите на трудова заетост, както и за качеството на услугата. Към доклада се прилагат, ако е необходимо, предложения до Европейския парламент и до Съвета.";6. член 27 се заменя със следния текст:"Член 27Срокът на действие на разпоредбите на настоящата директива, с изключение на член 26, изтича на 31 декември 2008 г., освен ако не бъде взето друго решение в съответствие с член 7, параграф 3. Тази дата не се отнася за процедурите за издаване на разрешения, описани в член 9."Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 31 декември 2002 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на основните разпоредби от националното право, които те приемат в областта, уредена с настоящата директива.Член 3Настоящата директива влиза в сила в деня на публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Люксембург на 10 юни 2002 година.За Европейския парламентПредседателP. CoxЗа СъветаПредседателJ. Piqué I Camps[1] ОВ С 337 Е, 28.11.2000 г., стр. 220, иОВ С 180 Е, 26.6.2001 г., стр. 291.[2] ОВ С 116, 20.4.2001 г., стр. 99.[3] ОВ С 144, 16.5.2001 г., стр. 20.[4] Становище на Европейския парламент от 14 декември 2000 г. (ОВ С 232, 17.8.2001 г., стр. 287), Обща позиция на Съвета от 6 декември 2001 г. (ОВ С 110 Е, 7.5.2002 г., стр. 37) и Решение на Европейския парламент от 13 март 2002 г. (все още непубликувано в Официален вестник). Решение на Съвета от 7 май 2002 г.[5] ОВ С 48, 16.2.1994 г., стр. 3.[6] ОВ L 15, 21.1.1998 г., стр. 14.[7] ОВ С 104, 14.4.1999 г., стр. 134.[8] ОВ С 339, 29.11.2000 г., стр. 297.[9] ОВ С 39, 6.2.1998 г., стр. 2.--------------------------------------------------